శ్రీ శ్రీ- పేరు వింటే చాలు తెలుగు సాహితీ ప్రియుల మది పులకించి పోతుంది. అభ్యుదయ భావకులకు ఆరాధ్యుడు. శ్రీ శ్రీగా విఖ్యాతిగాంచిన శ్రీరంగం శ్రీనివాసరావు తెలుగు సాహితీవనంలో ఎన్నటికీ వాడని వసంతం. అణువణువునా అభ్యుదయాన్నే నింపుకున్నా సందర్భానుసారం అనువైన గీతరచన చేసి అబ్బురపరిచిన ఘనుడు శ్రీ శ్రీ. ఆయన పలికించిన విప్లవేతర గీతాలు ఎన్నో- మదిని పులకింపచేసే మధురాలే అన్నీ...తెలుగు చిత్రసీమలో పలు సాహితీప్రక్రియలకు శ్రీ శ్రీ ఓ వెలుగు తీసుకు వచ్చారు. అయినా ఆయన పేరు వింటే చాలు జనానికి విప్లవగీతరచనే ముందుగా గుర్తుకు వస్తుంది. తనకు లభించిన ప్రతీ అవకాశానికీ న్యాయం చేస్తూ శ్రీశ్రీ పలికించిన పాటల్లో ఉరకలేసే చైతన్యమే కాదు, జీవితసత్యాలు కనిపిస్తాయి. శ్రీశ్రీ సినిమా పాటల రాసి తక్కువే అయినా వాటి వాసి వన్నె తరగనిది. అందుకే ఆ పాటల్లోనే శ్రీశ్రీని చూసుకుంటూ ఈ నాటికీ ఆయన అభిమానులు స్ఫూర్తి చెందుతూనే ఉన్నారు.
shree shree- paeru vinte chaalu telugu saahitii priyula madi pulakinchi potundi. abhyudaya bhaavakulaku aaraadhyudu. shree sreegaa vikhyaatigaanchina srirangam srinivasarao telugu saahitiivanamlo ennatikee vaadani vasantam. anuvanuvunaa abhyudayaanne nimpukunna sandarbhaanusaaram anuvaina geetarachana chesi abburaparichina ghanudu shree shree. aayana palikinchina viplavetara geetaalu enno- madini pulakimpachese madhuraale annee...telugu chitraseemalo palu saahitiiprakriyalaku shree shree oo velugu teesuku vachaaru. aina aayana paeru vinte chaalu jananiki viplavageetarachane mundugaa gurtuku vastundi. tanaku labhinchina pratee avakaasaanikii nyaayam chestu srishree palikinchina paatallo urakalese chaitanyame kaadu, jeevitasatyaalu kanipistaayi. srishree sinima paatala rasi takkuve aina vaati vaasi vanne taraganidi. anduke aa paatallone srisrini chusukuntu ee naatikii aayana abhimaanulu sphurthy chendutune unnaaru.